מסמך ב - 1  - מסמך שינויים ותוספות בתנאי החוזה

424

מסמך ב' (לחוזה מדף 3210 נוסח התשס"ה – אפריל 2005)

תחולת הסעיפים המפורטים במסמך ב1                                                                    להלן כותרות הסעיפים של מסמך ב1- , הכותרות אינן מחייבות ואינן מהוות חלק של הסעיפים עצמם:

 1.	הגדרות
2.	דרכי ביצוע ולוח זמנים
3.	הביטוח
4.	הקשר עם קבלנים אחרים.
 5.	אספקת כוח אדם ותנאי עבודה.
6.	מועד השלמת המבנה
7.	פיצויים מוסכמים וקבועים מראש על איחורים.
8.	בדק, תיקונים ושירותים תשלומי ביניים
9.	 תשלומי ביניים
10.	 סילוק שכר החוזה
11.	תוכניות עדות
12.	אי אפשרות המשכת ביצוע המבנה
13.	 המפרט הכללי.

מוסכם ומוצהר בזה כי מסמך ב1- בא להחליף, להוסיף ו/או לשנות, בצורה אחרת כלשהיא, את 

האמור במסמך ב' (מדף 3210) נוסח התשס"ה - אפריל 2005 או במסמך אחר כאמור בו ובכל מקרה שתיווצר סתירה ו/או אי התאמה בין האמור במסמך זה לבין האמור במסמך ב' או במסמך   
האחר - יחולו הוראות מסמך זה.

_____________________
חתימת            הקבלן

1.	הגדרות
	בסעיף 1 של החוזה בסוף סעיף קטן (1) תתווסף ההגדרה שלהלן:
	"המתכנן" - פירושו: אדריכל, מהנדס או יועץ מקצועי איתו התקשרה הממשלה
  		        בקשר עם תכנון ו/או ייעוץ לצורך הקמת המבנה או כל גורם אחר
	                      לפי קביעת המנהל.

2.	דרכי ביצוע ולוח זמנים
              בסעיף 11 לחוזה, סעיף קטן 1 (א) יופיע הקבלן יגיש לאישור המפקח תוך 14 ימים 
            מיום  התחלת  הביצוע  הצעה בכתב בדבר דרכי הביצוע ולוח הזמנים. 
	בסעיף 11 לחוזה  אחרי סעיף קטן 1 (ב) יופיע 11 (ג): מוסכם ומובהר לקבלן כי שבוע 	עבודה יהיה בן 5 ימים ותתבצע בשעות ערב ולילה כדלקמן: כניסה בין השעות 
          16.30  : ועבודה עד השעה  22.00.
         לא תתבצע עבודה באתר בימי שישי  ושבת , בערבי חג  ובחגי ישראל.

3.	הביטוח
	א.       פוליסה לביטוח עבודות קבלניות
		תהא בהתאם לפוליסות המקובלות בענף הביטוח בנושא זה, ובלבד שתכלול 			ביטוח כל סיכונים לרכוש וביטוח חבות כלפי צד ג' ושתיכללנה בה גם ההוראות 		כדלקמן:
		(1)	ביטוח רכוש יכלול - ביטוח לכל סיכון לרכוש שיגרם ל"מבנה" כהגדרתו 			בחוזה זה באתר העבודה מכל סיבה שהיא.
		(2)	סכום ביטוח הרכוש הכולל לא יפחת מסך כל הסכומים כדלקמן:
			(א)	סכום החוזה כולל מע"מ.
			 (ב)	ערכם של חומרים או ציוד שימסרו ללא תשלום ע"י הממשלה 				לקבלן,	בנוסף לסכום החוזה.
			  (ג)	הסכומים האמורים בס"ק1) ו - (2) יהיו צמודים ל- $ ארה"ב 				בהתאם לשער היציג הידוע במועד חתימת החוזה.
		(3)	פרק ביטוח אחריות צד ג' - יכלול סעיף אחריות צולבת כך שכל אחד מן 
      המבוטחים ייחשב כצד שלישי כלפי המבוטח האחר.
		(4)	אנשים  שיעבדו מטעם הקבלן ואשר עבורם אין הקבלן חייב בתשלומי 			ביטוח לאומי,  ייחשבו כצד ג' לצורך פוליסה זו.
		(5)	גבולות האחריות כלפי צד שלישי יהיו לפחות:
			300,000 $ ארה"ב -למקרה אחד.

		(6)	ייקבע בפוליסה כי המבוטחים יהיו זכאים גם לכל ההוצאות הסבירות 			שהוציאו או  התחייבו בהם למניעת הנזק או להקטנתו, בין אם הנזק 			נמנע ובין אם לאו, הכול בהתאם להוראות חוק חוזה הביטוח התשמ"א 			-1981 .
		(7)	בפוליסה יכללו בביטוח רכוש ובביטוח צד ג' גם ציוד של הקבלן כולל 			ציוד כבד שנמצא בשימושו במהלך ביצוע התחייבויותיו עפ"י החוזה.
		(8)	הפוליסה תכסה גם אובדן או נזק שנובעים מתאונות שתגרמנה בגלל 			חומרים או עבודה לקויים או תכנון לקוי.
		(9)	הפוליסה תכסה גם סיכוני גניבה ופריצה, כאשר עבודות החוזה 				מתבצעות בתוך 	בתי סוהר קיימים או בתוך מתקן אחר של הממשלה, 			הכיסוי לסיכוני גניבה ופריצה יהיה בתוקף לגניבה ופריצה שאירעו בתוך 			המתקנים או בתי הסוהר כאמור, גם כאשר המבוטח -הממשלה אינו 			מעסיק שומרים בשכר או חברת שמירה.	

	ב. 	פוליסה לביטוח אחריות מעבידים
		תהא בהתאם לפוליסות המקובלות בענף הביטוח בנושא זה, ובלבד שתכסה
		כל נזק גוף או מוות שארע תוך כדי ועקב ביצוע עבודה לצורך מילוי התחייבויות		הקבלן עפ"י החוזה למי שעובד אצלו או מטעמו ולכל מי שמקבל ממנו שכר.
		בפוליסה יכללו גם ההוראות והתנאים כדלקמן:
		(1)	גבולות האחריות יהיו ללא מגבלת סכום.
		(2)	הביטוח יכסה גם קבלנים, קבלני משנה, עובדיהם וכל מי שעובד 				מטעמם.
		(3)	הביטוח יכלול גם פיצוץ והריסה
		(4)	האחריות על פי הפוליסה תכלול אחריות מעביד/מעסיק כלפי 				עובד/מועסק עפ"י פקודת הנזיקין (נוסח - חדש), פקודת הבטיחות
			בעבודה וכל חיקוק, כלל או צו מכוחה, וחוק אחריות למוצרים פגומים.

	ג.	בכל הפוליסות הנ"ל
		(1)	יקבעו כמבוטחים: הקבלן, הממשלה, מדינת ישראל וכל קבלני המשנה.
		(2)	תקופת הביטוח תהיה מיום התחלת ביצוע המבנה כקבוע בצו התחלת
			העבודה ועד לתום תקופת הבדק.
		(3)	בכל אחת מן הפוליסות יקבע שהפוליסה לא ניתנת לביטול אלא אם כן
			נמסרה על כך לממשלה הודעה מוקדמת - 30 יום מראש לפחות.
			סעיף קטן זה יחול רק במקרים ובנסיבות שחוק חוזה  הביטוח
			תשמ"א - 1981 מתיר ביטול הפוליסה.

		(4)	בכל אחת מן הפוליסות יקבע כי חברת הביטוח מוותרת על זכותה  
			להגיש תביעה נגד הממשלה בגין סכומים ששילמה לפי הסכם זה.
		(5)	בכל אחת מן הפוליסות ייקבע כי חברת הביטוח תהיה אחראית כלפי
			המבוטחים בגין חובתם בשל מקרה  ביטוח על פי פקודת הנזקין (נוסח
                                        חדש), חוק אחריות למוצרים פגומים ופקודת הבטיחות בעבודה,
			לרבות תקנות, כללים וצווים שהוצאו מכוחה.

	ד.	בנוסף להתחייבות הקבלן בדבר המצאת פוליסות הביטוח כאמור בסעיף 19
		של החוזה - ימציא הקבלן לממשלה, לא יאוחר ממועד חתימתו על החוזה,
		הצהרה בה הוא מתחייב , בין השאר:
		(1)	להגדיל את סכום הביטוח במקרה של שינויים בהיקף החוזה.
		(2)	להאריך את תקופת הביטוח עד לתום תקופת הבדיקה במקרה של 				המשך ביצוע העבודה מעבר לתקופה הנקובה בפוליסות.
		(3)	להודיע מיד על נזק כלשהו, אם יקרה בזמן ביצוע העבודה, הן לממשלה 			הן לחברת הביטוח.

 4.	הקשר עם קבלנים אחרים 
בסעיף 30 של החוזה יוסף סעיף קטן חדש 30 (3) "לא תשולם תוספת כלשהי בגין עבודות קבלנים נוספים באתר.

5.	אספקת כוח אדם ותנאי עבודה
	בסעיף 32 של החוזה יוסף סעיף חדש 32 (6):
	   "הקבלן יעסיק רק עובדים בעלי ת.ז ישראלית ו/או עובדים זרים שיש ברשותם 
            אישור העסקה ושהייה בארץ ממשרד הפנים , שיעמדו בהצלחה בבדיקה ביטחונית
	מטעם הממשלה, באם תבקש הממשלה לערוך בדיקה שכזו. אי עמידת  מי  מעובדי	הקבלן בבדיקה זו, לא תפגע בביצוע התחייבויותיו של הקבלן לפי החוזה והקבלן 
           ידאג לעובד חלופי שיעמוד בהצלחה בבדיקה הביטחונית".

6.	מועד השלמת המבנה

	א.	לעניין סעיף 41 (1) לחוזה - מועד סיום העבודה  יהא בתוך פרק זמן שלא יעלה על 
                           שלושה חודשים ממועד צו התחלת עבודה..
	ב.	בסעיף 41 של החוזה - בסוף הסעיף יבוא סעיף קטן (4) שלהלן:
		41 (4) "מוסכם בזה כי כל עבודה שמבצע הקבלן עבור הממשלה על פי חוזה
		אחר, לא תשמש עילה לעיכוב בהשלמת כל העבודות לפי חוזה זה.	

7.	פיצויים מוסכמים וקבועים מראש על איחורים
	לעניין סעיף 45 של החוזה - סכום הפיצויים המוסכמים הוא  0.1%  משכר החוזה על כל יום פיגור.

8.	בדק, תיקונים ושירותים
	למרות כל הוראה אחרת בחוזה זה "תקופת הבדק" פירושה תקופת אחריות 			הקבלן לעבודות שביצע למשך שנתיים.

9.	תשלומי ביניים
	א.	החשבון כאמור בסעיף 59 (1) של החוזה יוגש למפקח בתאריכים שבין ה1-
		ל5- של תחילת החודש שלאחר החודש בו בוצעה העבודה, חשבון זה יוגש
		בארבעה עותקים.
		על הקבלן לצרף לחשבון:
		(1)	דפי כמויות, הניתנים למדידה מעבודות שבוצעו עד למועד אליו
מתייחס החשבון וכן ניתוח מחירים לעבודות חריגים אם היו כאלה בתקופת החשבון . 
		(2)	חשבונית מס כמוגדר בחוק ב2- עותקים הלקוחה מפנקס החשבונות של 			הקבלן, או כמאושר לו ע"י שלטונות המס במקרים מיוחדים לכל חשבון.
			חשבונית המס תהיה בגובה הסכום שאושר לקבלן לתשלום ותוגש ע"י 			הקבלן למנהל לאחר אישור החשבון, כמפורט בסעיף 59 (1) להלן.
			עותק אחד מחשבונית המס רשאי המנהל להעביר לשלטונות המס.
		(3)	בקשה לארכה במועד השלמת המבנה ו/או רשימת תביעות כאמור 				בסעיפים 42 ו51- לחוזה אם ישנן.	
			ג.	הערבויות האמורות בסעיף 58   של החוזה יומצאו ע"י הקבלן 				למנהל.   על הערבויות להתקבל אצל המנהל לא יאוחר מ15-				יום לפני המועד שנקבע לתשלום כל חשבון כאמור בסעיף.
	ד.	בסעיף 59 של החוזה אחרי סעיף קטן (8) יבוא סעיף קטן (90) 		שלהלן:
		59 (9) "כל חשבון וחשבונית על פי חוזה זה שיוגש ע"י הקבלן 		לאחר השעה 12:00 יירשם כאלו הוגש ביום העבודה הראשון 		שלאחריו".

10.	סילוק שכר החוזה	
	1.	החשבון הסופי והמסמכים הקשורים בו כאמור בסעיף 60 (1) של החוזה הם:
		א.	חשבון סופי, כולל תביעות סופיות - אם ישנן, ב4- עותקים .
		ב.	ניתוחי מחירים לעבודות חריגות, כולל המסמכים עליהם מבוססים 
			ניתוחי המחירים ב4- עותקים.
ג.	דפי כמויות לכל סעיפי  החשבון, כולל דפי מדידה חתומים ע"י 
           הצדדים, מסודרים וממוספרים עם דף ריכוז לפי סדר הסעיפים 
          בחשבון ב2-  עותקים, דף הריכוז יכלול ציון דפי הכמויות לכל סעיף.
		ד.	מאזן חומרים הכולל פירוט החומרים שקיבל הקבלן מהממשלה
                                   וחישוב 	החומרים  שהושקעו בביצוע המבנה ובצרוף כל הסימוכין 
                                  הדרושים ב2- עותקים.
		ה.	כל התוכניות שקיבל הקבלן במהלך ביצוע המבנה, פרט למערכת 				תוכניות אחת הדרושה לו לסיכום החשבון הסופי, מערכת זו תוחזר
                                    בעת קביעת שכר החוזה.
		ו.	שני סטים של תכניות העדות חתומות ומאשרות ע"י המתכנן 
                                    הרלבנטי.
		ז.	שלושה סטים של כל הפרוספקטים, הקטלוגים, הוראות הפעולה 				ואחזקה מונעת של כל הציוד כמפורט במסמכי החוזה.
		ח.	הצהרת הקבלן על חיסול כל תביעותיו.
ט.	ערבות לתקופת הבדק.

11.	 תוכניות עדות
	אם הקבלן לא ביצע את הנדרש במסמכי חוזה זה בעניין הגשת תכניות עדות יבוצע הנדרש
	באמצעות המנהל, על חשבונו של הקבלן, וכל ההוצאות הכרוכות בכך ינוכו 
            מהתשלומים המגיעים לקבלן.

12.	אי אפשרות המשכת ביצוע המבנה
	מוסכם בזאת בין הצדדים כי קשיים במציאת עובדים מתאימים, במידה וייגרמו
           לקבלן 	לא ייחשבו כ"סיבה אחרת שאין לקבלן שליטה עליה" או כ"כוח עליון" 
           כמשמעותם בסעיף 65 (1) לחוזה ו/או בסעיף 42 (3) לחוזה.

13.	המפרט הכללי
	הקבלן מצהיר בזאת  כי נמצא ברשותו המפרט הכללי וכי קרא והבין את תוכנו, 
	קיבל את כל ההסברים שביקש לדעת ומתחייב לבצע את עבודתו בהתאם לדרישות 	שבמפרט הכללי.     

          חתימת         הקבלן

מסמך ג' 1 – תנאים כלליים מיוחדים

מסמך ג' – 1 תנאים כלליים מיוחדים

1.	כללי
מסמך זה מתייחס לעבודות מסגרות קונסטרוקציה  עבור בניית גדר מעל חומת בטון המצויה במתחם חניון רכבי יח' נחשון בבית משפט השלום ת"א. (להלן:"העבודה").

1.	תיאור הפרויקט:

תאור העבודה:
1.	הסרת הצבע מהחומות הבטון של חצר העצורים. 
2.	פירוק מעבר מקורה בכניסה לבית המשפט והתקנתו מחדש לרבות תיקונים.
3.	פירוק זהיר של הקונצרטינות קיימות מהקירות ומהגג .
4.	בנית הגדר.

שלביות בעבודה:
1. הסרת צבע מהחומה.
2. יצור עמודי הגדר.
3. פרוק קונצרטינה והתקנת עמודים.
4. יצור והתקנת פלטות מחוררות.
5. התקנת גדר סכינים.
הערה: הקונצרטינה תוחזר למקומה בתום כל יום עבודה.

2.תנאי סף להשתתפות במכרז

א.	המציע רשום בפנקס הקבלנים בסיווג  100 או\ו ,150 ע"פ חוק רישום קבלנים לעבודות הנדסה בנאיות ובהיקף כספי המתאים להצעתו והינו קבלן מוכר לעבודות ממשלתיות בסיווג זה.
ב.	השתתפות בסיור הקבלנים הינו חובה ומהווה תנאי להגשת הצעות למכרז. 

3.	התארגנות באתר הבניה והמבנים דרכי הגישה לאתר הכרת השטח.
            לא יהיה שטח להתארגנות ולאחסון חומרים בפרויקט זה.

4.	תנועה ונתיבי תנועה במתקן
א.	נתיבי התנועה, כבישים, ושבילים, אל מקום העבודה וממנו כולל שילוטם
וסימונם ולרבות הכנה של שבילים זמניים ודרכים זמניות יתואמו עם המפקח.
		כל נזק אשר יגרם לכבישים ו/או משטחים קיימים – יתוקן על ידי הקבלן 
                         ועל	חשבונו לשביעות רצונו המלאה של המפקח.
		אין להעלות כלי רכב על גבי נתיב תנועה כל שהוא בלי לוודא שגלגליו 
                         נקיים,והחומר המועמס עליו אינו מתפזר בזמן הנסיעה.
ב.	כניסה ויציאה של כלי רכב והולכי רגל של הקבלן ועובדיו, יהיו בהתאם להוראות הקיימות בשער המתקן.
ג.	על הקבלן להבטיח תנועה בטוחה של הולכי רגל וכלי רכב מכל סוג שהוא (לרבות כאלה המובילים עפר או חומרי בניה ) ללא הפרעות בזמן עבודתו, לרבות השגת אשורי הגורמים השונים, כמו משטרת ישראל, משרד התחבורה, הרשות המקומית, שב"ס  וכל גורם אחר שאישורו נדרש עפ"י דין לצורך העבודה. הקבלן יאפשר שימוש בדרכים שהוכשרו על ידו גם לקבלנים אחרים שיעבדו באתר ובפרויקט בכלל, גם אם הם מועסקים ישירות ע"י המזמין.
תשומת לב הקבלן מופנית לקיום עמודי חשמל, טלפון, קווי מים וביוב (לרבות תת קרקעיים) ועל הקבלן להימנע מלפגוע בהם פרט לנדרש להסיטם. על כל פגיעה, יודיע הקבלן מיידית לחברת החשמל ו/או לחברת בזק, ו/או הרשות המקומית, ו/או לכל רשות מוסמכת אחרת, לפי העניין וכן לידיעת המפקח וישא בכל ההוצאות הכרוכות בתיקונה של הפגיעה כאמור.

5.	בטיחות
א.	על הקבלן לקיים את  דרישות  כל דין הנוגעות לבטיחות בעבודה  ולקיים כל  הוראה של רשות מוסמכת, לרבות, הוראות משרד העבודה, חברת החשמל, חברת בזק וכיו"ב. לא תתקבל כל טענה של הקבלן בגין אי - ידיעת דרישה 	כל שהיא של מי מהרשויות.
ב.	על הקבלן לנקוט בכל האמצעים והזהירות הדרושים באתר ובדרכי הגישה אליו וכן ולדאוג לשלום המשתמשים באתרים בדרכי הגישה.
ג.	במידה וכתוצאה מפעילות הקבלן, תגרמה הפרעות לתנועה, או לעבודות קבלנים  אחרים או שיגרם מפגע בטיחותי וכו' , רשאי המפקח להפסיק את עבודות הקבלן, עד אשר יינקטו האמצעים המתאימים למניעת הפרעות או מפגעים אלה, לשביעות רצונו המלאה של המפקח. הפסקה מסוג זה לא תוכר כעילה להארכת תקופת הביצוע.
ד.	הקבלן נדרש למנות באתר ממונה על בטיחות אשר ימצא באתר במשך כל שעות הפעילות ויהיו בידיו כל הפרסומים של הכללים, ההוראות והחוקים בנושא.
ה.	הקבלן  ימלא עם תחילת העבודה את ההודעה על פעולות בנייה לפי פקודת
הבטיחות בעבודה (נוסח חדש) תש"ל- 1970 (סעיף 192) וימסור לידי המפקח תצלום הודעה ואישור משלוח ההודעה בדואר רשום.
ו.	אם ימנה המנהל או המפקח קבלנים אחרים נוספים, בין אם הם כפופים לקבלן ובין  אם לא, יהיה הקבלן אחראי על עבודתם בכל הנוגע לבטיחות בעבודה. סמכותו ואחריותו לגביהם תהיה כקבלן ראשי לכל דבר ועניין.

6.	שמירה ותאורה
א.	החל מתחילת ביצוע העבודה ועד למסירתה למזמין, אחראי הקבלן אחריות 		מלאה ובלעדית לשמירת עבודותיו ומוצריו באתר העבודה ומבנים ולהשגחה  עליהם, על        כל המתקנים הארעיים שבהם ועל כל הרכוש של המזמין עצמם	במבנים,באתר הבניה ו/ או בסמוך לו. במקרה של נזק, אובדן או פגיעה למבנים, 	או לכל חלק מהם או לכל חלק מהמתקנים הארעיים, או לרכוש כאמור לעיל, מאיזו סיבה שהיא, יתקן הקבלן את הנזק ויחזיר את המבנים לקדמותם, על חשבונו, כך שלאחר תיקון הנזק יהיו  המבנים במצב המתאים, מכל  הבחינות, לדרישות החוזה ולהוראותיו של המפקח.

ב.	הקבלן יתקין ויקיים, על חשבונו, תאורה באתר הבנייה, לצורך הגנה על 
העבודות,  ו/או על המבנים והמתקנים הקיימים באתר ובסמוך לו, ו/או
לבטיחות ולנוחיות הציבור.
התאורה תותקן בתוך הבניין עצמו ובנקודות חיצוניות שונות באתר לפי
קביעת המפקח ותופעל כל זמן ביצוע העבודות באתר. ההוצאות הנובעות מהפעלת התאורה, יחולו על הקבלן בלבד.

7.	תאום עם גורמים נוספים, מניעת נזקים והפרעות, אחריות למבנים מתקנים 
            ומערכות:
א.	תשומת לב הקבלן מופנית לעובדה כי העבודה מתבצעת בבית סוהר פעיל 
ומאוכלס. על הקבלן לבצע את עבודתו תוך שיתוף פעולה ותיאום מלא והדוק עם הגורמים האחרים במתקן. הקבלן מתחייב לציית להוראות המפקח בכל הנוגע לשיתוף פעולה, תאום שלבים ועבודה בשעות שיקבעו.
על הקבלן לאחוז בכל האמצעים הדורשים למניעת נזקים לרכוש או לאדם כתוצאה מהעבודות שתבוצענה.
ב.	הקבלן יהיה אחראי לשלמות המבנים ומתקנים הקיימים באתר הבניה או
בסביבתו,  לרבות המערכות העל קרקעיות או תת קרקעיות יתקן על חשבונו כל נזק שיגרם כתוצאה מביצוע העבודה.
עם גילוי מתקן המפריע למהלך עבודתו עליו להודיע מיד למפקח, לקבל הוראות על אופן הטיפול בו ולבצע הטיה בטוב ו/או תיקון ו/או מתקן זמני אחר באופן שניתן יהיה להמשיך לתפעל את המתקן ו/או המערכת באותה רמת שירות כמו שהייתה לפני הגילוי ו/או ההטיה.
ג.	ללא קשר לנ"ל מתחייב הקבלן לבצע את כל העבודות המקדימות הנדרשות על פי
המפרטים, התכניות הקיימות, המטרדים והמערכות הידועות.
הטיפול האמור בס"ק ב' לעיל מתייחס רק למערכות ו/או מתקנים בלתי ידועים שאינם מופיעים ע"ג התכניות של שב"ס או שנתגלו בהפתעה תוך כדי תהליך הביצוע.
ד.	הקבלן מצהיר בזה כי הוא משחרר את המזמין והמפקח מכל אחריות לנזק הישיר או העקיף שיגרם לאותם מבנים מערכות ומתקנים קיימים ומתחייב לתקנם על חשבונו 
ה.	לשביעות רצון המפקח ולשאת בכל ההוצאות הן הישירות והן העקיפות שנגרמו כתוצאה מהנזק הנזק הנ"ל.

8.	ניקיון האתר הבניה
א.	הקבלן אחראי על הניקיון השוטף של המבנה ושל אתר הבניה, לרבות המדרכות
והכבישים הסמוכים, בכל משך זמן ביצוע המבנה. כל עודפי עפר ו/או חומרים וכל פסולת בנין מצטברת יסולקו למקום מורשה לשפיכת הפסולת. הקבלן יסתום את כל הבורות והתעלות ויישר את כל קפלי הקרקע שנעשו בזמן ביצוע העבודה.
הניקיון ופינוי פסולת מהאתר יתבצע בתום כל יום עבודה בין אם הלכלוך ו/או הפסולת ו/או העודפים הושארו ע"י הקבלן, בין אם ע"י קבלני המשנה שלו ובין אם הושארו ע"י קבלן אחר המופעל ע"י המפקח.
ב.	בסיום ביצוע העבודה ולפני מסירתה למזמין, ינקה הקבלן היטב את עבודותיו 
באתר כולו, וכן הלכלוך והשאריות האחרים באתר, שלפי קביעת המפקח הינם
תוצאה של עבודותיו של הקבלן. הניקיון יכלול שטיפה וניקיון יסודי המתבצע ע"י חברת ניקיון בטרם אכלוס, של אלמנטים כגון רצפות, קירות, מחיצות, ציפויים, חיפויים, משטחים, דלתות, משקופים, חלונות, שמשות, פרזול, תקרות, כלים הסניטריים, אביזרי חשמל, לרבות הסרת כתמי צבע, שמן וכגון אלו, לשביעות רצונו המלאה של המפקח.
ג.	לא ביצע הקבלן את חובותיו כאמור לעיל, רשאי המפקח להפעיל קבלן אחר לביצוע 
הנ"ל בכל מחיר שיידרש והקבלן יחויב בכל ההוצאות הנובעות מכך בתוספת של 12% דמי ניהול כמפורט בסעיף 57 לחוזה.

9.	בדיקת תכניות מסמכי חוזה והמצאות חומרים נדרשים לבצוע
א.	הקבלן יבדוק את כל התוכניות, את המידות ואת המצב באתר, לרבות
איזון וסימון. הנ"ל כולל סופרפוזיציה של מערכות בתוך המבנה ומחוצה לו וכן התייחסות למבנים ומתקנים קיימים.
ב.	במקרה שתתגלה טעות או סתירה בין התוכניות, במסמכים ובפרטים, 
לבין הקיים בשטח, יודיע הקבלן על כך מיד למזמין על מנת לאפשר בדיקה בזמן סביר. המזמין יחליט לפי איזה מהן תבוצע העבודה.
ג.	על הקבלן להחזיק במשרד שבאתר את כל המסמכים המפורטים 
בהסכם, לרבות המפרט הכללי (במהדורתו העדכנית), המפרטים, כתבי כמויות, תכניות וכן מכשירי מדידה וכיו"ב. המזמין המפקח ו/או המתכננים ויועצים, יהיו רשאים ולהשתמש במסמכים אלה ו/או בתוכניות, בכל שעה במשך היום, בכל תקופות ביצוע העבודה.
ד.	מובהר בזה כי כל התוכניות הנוגעות לביצוע העבודות הינן רכושו 
הבלעדי של המזמין והוא בעל זכויות היוצרים לגביהן והקבלן מתחייב לשמור על תוכנן בסוד. לא להכין מהם העתקים, ולא להעבירן לידי כל אדם ו/או גוף שלא לצורך ביצוע העבודות.
הקבלן מאשר ומצהיר בזה כי הוא מקבל את התוכניות לידיו כנאמן לתקופת ביצוע העבודות ואסור לו להשתמש בהן לכל מטרה אחרת, או למסור את תוכנן, הקבלן מוותר בזה על זכות עכבון בקשר לתכניות ו/או חלק מהן.
ה.	על הקבלן לבדוק בטרם הגשת הצעתו את כל חומרים האביזרים והציוד
הנדרשים לצורכי הבניה ובמידה ויש חומר או אביזר אשר איננו קיים במלאי אצל היצרנים או שעשוי להיווצר פיגור בעבודה בשל איחור באספקתו, יתריע על כך בפני המזמין בטרם יגיש הצעתו או יציג את הבעיה במסגרת סיור הקבלנים. הגיש הקבלן את הצעתו (בין אם המזמין קיבל דעתו בקשר לחומרים או הציוד הנ"ל ובין אם לא) הצעתו נבחרה ונחתם עמו חוזה לבצוע העבודה עליו לפעול מבעוד מועד להזמנת החומרים ו/או הציוד ו/או האביזרים העשויים לעורר קושי באספקת ו/או בביצוע. לא תתקבל כל טענה על כי הקבלן התריע על קיום הבעיה או על כי נתקל בבעיה של אספקה של חומר או אביזר או ציוד תוך כדי הביצוע.

10.	שווה ערך
א.	שווה ערך – פירושו, חומר או מוצר דומה מבחינת האיכות לחומר ו/או למוצר הנקוב באחד ממסמכי החוזה. הקבלן רשאי להציע שווה ערך לחומר ו/או מוצר שנדרש 
ב.	בכתב הכמויות בתנאי שהחומר ו/או המוצר שווה ערך טכנית בכפוף לאישור המוקדם של המפקח.
ג.	לא אישר המפקח את המוצר שלפי דעת הקבלן הוא שווה ערך ישתמש קבלן במוצר שנדרש מלכתחילה. בכל מקום שמוזכר שם היצרן או שמו המסחרי של חומר ו/או המוצר, מתייחס המחיר בכתב הכמויות לבצוע העבודה באמצעות החומר ו/או המוצר הנזכר. במקרה של שימוש בחומר ו/או מוצר חלופי שהוצע ע"י הקבלן ושאושר על ידי המפקח כשווה ערך למוצר הנקוב בכתב הכמויות, לא יהיה מחיר הסעיף גבוה יותר מהמחיר המצויין בכתב הכמויות.
ד.	אישר המפקח שווה ערך והתברר בסופו ששווה הערך אינו נותן את אותו מענה,
יהיה הקבלן אחראי להחלפתו  ו/או לבצע באמצעות חומר אחר וזאת ללא כל תמורה נוספת.

11.	מהנדס ומנהל עבודה באתר מטעם הקבלן
א.	הקבלן יעסיק בקביעות במשך כל תקופת הביצוע מהנדס מנוסה הרשום בפנקס
המהנדסים, המהנדס ימצא באתר בכל השעות בהן מתבצעת העבודה, לרבות בשעות מעבר לשעות העבודה המקובלות.
המהנדס יחתום בעייריה על הטפסים הנדרשים כאחראי לביצוע.
ב.	בנוסף יועסק ע"י הקבלן מנהל העבודה ראשי קבוע אשר יהא אחראי לתאום כל בעלי המקצוע והפעלתם ויהיה ממונה על הבטיחות.
שמו של מנהל העבודה יועבר למשרד העבודה בטרם התחלת העבודה באתר.

12.	אישור קבלני משנה, יצרנים וספקים
א.	על הקבלן להגיש לאישור המזמין, תוך שבועיים מיום מתן צו התחלת העבודה
את רשימת קבלני המשנה, היצרנים והספקים שבדעתו להעסיק.
הרשימה תכלול פירוט עבודות דומות שעשה קבלן המשנה ב3- שנים האחרונות לרבות שמות של מפקח היכולים להמליץ על עבודתו.
ב.	סמכות המזמין הינה מוחלטת ובלעדית לאשר ו/או לפסול כל  קבלן משנה, ו/או יצרן, ו/או ספק שיוגשו לאישורו ופסילה זאת לא תהווה עילה לדרישות כספיות ו/או לדרישות להארכת תקופת הביצוע.
ג.	בנוסף מודגשת זכותו של המפקח, לסלק מאתר הבניה כל קבלן משנה ו/או יצרן
ו/או ספק אשר למרות האישור שניתן להעסקתו אם אינו מבצע או שאינו מסוגל לבצע לדעת המפקח את עבודתו בהתאם לדרישות לתוכניות ולמפרטים, או שאינו עומד בלוח הזמנים עליו התחייב הקבלן.
ד.	הקבלן מתחייב להגיש לאישורו של המפקח בתוך 7 ימים מיום סילוק קבלן 
המשנה או הספק או היצרן שמות של קבלני משנה או ספקים או יצרנים אחרים.
ה.	סילוק קבלן משנה, ו/או יצרן ו/או ספק, ע"י המפקח, לא יהוו עילה לתביעות
כספיות מצד הקבלן, ו/או לדרישות להארכת תקופת הביצוע.
ו.	האמור לעיל אינו עומד בסתירה לזכות המזמין לנקוט באמצעים על פי דין
כנגד הקבלן ו/או כדי לגרוע מאחריות הקבלן.

13.	שינויים ותוספות לסעיפי כתב הכמויות וניתוח מחירים חריגים:
א.	המפקח רשאי להורות לקבלן לבצע שנויים בעבודה ועל הקבלן יהיה לבצעם,
בין אם הם מופיעים בכתב הכמויות שבחוזה ובין אם לא.
ב.	במקרה שמחיר יחידה לסעיף כל שהוא אינו נכלל בכתב הכמויות הוא ישולם על פי ניתוח מחירים שיוגש ע"י הקבלן ויאושר ע"י המפקח.
ג.	ניתוח מחיר כנ"ל יכול להיות מוגש באחת מהדרכים הבאות (כאשר הראשונה
עדיפה על השיטה הבאה אחריה לפי סדר העדיפות):
-	פרורטה למחיר קיים בחוזה.
-	ניתוח המבוסס על מחירון המאגר המשולב לעבודות בניה במשרדי הממשלה, כולל הנחה של 10%. 
	לא תינתן / תשולם כל תוספת מקדמים על סעיפי המאגר.
-	 ניתוח תשומות, על בסיס עלויות בפועל (מלוות בחשבוניות מס או פירוט
אחר לשביעות רצון המפקח).
-	הצעות של קבלני משנה אחדים המפרטות חומרים, עבודה וכמויות.
ד.	ניתוח מחיר המבוסס על מחירוני ספקים / יצרנים או על פי הצעת הקבלן
משנה יחיד לא יתקבל, אלא באישור מיוחד של המפקח או המזמין (מראש ובכתב).
ה.	רווח קבלני (במקרה של עבודת קבלן משנה) יהיה 17% ויכלול את כל הוצאות
הקבלן לרבות מימון ותקורה ולרבות הוצאות קבלן המשנה. למען הסר ספיקות
מובהר שבמקרה של שרשרת קבלנים וקבלני משנה ישולם רווח קבלני של 17% 
בלבד לקבלן והוא יתחלק עמו בין קבלני המשנה לפי ראות עיניו.
ו.	ניתוח מחיר כנ"ל מחייב אישורו של המזמין וסיכומים בנושא עם המפקח הינם
בגדר של סיכומי ביניים והמלצות למזמין בלבד, ומחייבים כאמור אישור סופי
של המזמין.
ז.	מודגש למניעת ספיקות, שהקבלן אינו רשאי להתנות ביצוע העבודה הנוספת או 
החריגה באישור מוקדם של המחיר או של הארכת תקופת הביצוע וכי עליו לבצע כל עבודה שתוטל עליו, כאשר תהליך אישור המחיר החריג או הארכת תקופת הביצוע יתבצעו במקביל, או לאחר ביצוע העבודה, או בכל עת שהיא על פי המקרה.

14.	לוח הזמנים 
א.	הקבלן יתחיל בביצוע העבודה באתר הבניה, תוך 7 ימים מקבלת "צו התחלת עבודה".
ב.	על הקבלן לסיים ביצוע כל העבודות נשוא מכרז זה, כולל מסירתו למזמין, אישור הרשויות וביצוע ניקיון כללי, בתוך 3 חודשים, מיום הוצאת צו התחלת עבודה.
ג.	על הקבלן להגיש תוך 7 ימים מיום הוצאת צו התחלת עבודה לוח זמנים מפורט,בצורת גנט אשר יתאר את שלבי ביצוע העבודה לרבות הפעולות שבנתיב הקריטי.
ד.	לאחר בדיקת לוח הזמנים המפורט על ידי המפקח,  והכנסת שינויים שידרשו, אם יהיו כאלה, ייהפך לוח הזמנים המפורט למסמך בלתי נפרד מהחוזה.
ה.	במידה ועם סיום העבודה לא יהיה חשמל קבוע באתר הקבלן יביא על חשבונו תשתית חשמל או גנראטור לצורך הפעלות והרצות של המערכת.

15.	שעות העבודה
העבודה תתבצע בשעות הערב והלילה ,מהשעה 16.30 עד 22.00 .המזמין רשאי לשנות  את שעות העבודה הנ"ל. במקרה זה הקבלן לא יהיה זכאי לשום תשלום וכמו כן, לא תוארך  תקופת הביצוע.

16.	אחריות
הקבלן יהא אחראי לתקינות העבודה שביצע למשך שנתיים מיום מסירת העבודה וקבלתה ע"י המזמין.
העובדה שהקבלן ביצע את העבודה בהתאם למפרט והתוכניות אינה מסירה מהקבלן את האחריות עבור פעולתו התקינה. הקבלן בלבד יהיה אחראי על כל תקלה הנובעת משגיאות תכנוניות שקבלן בעל ידע מקצועי מסוגל לגלותן.
העובדה שהיועץ הביע את דעתו בזמן בחירת הציוד או החומר או חלק מהמתקן או אישור העבודה שבוצעה בזמן הביצוע או בזמן הבדיקה, לא מסירה את האחריות מהקבלן. במקרה ויתגלו פגמים או ליקויים בחומר, בציוד, בפעולתה התקינה של המערכת, או בטיב 
העבודה תוך תקופת האחריות, רשאי היועץ לדרוש מהקבלן לתקן את העבודה הלקויה ו/או להחליף את הציוד או את האביזרים הלקויים ועל הקבלן לבצע את התיקונים ו/או החלפת הציוד ואביזרים תוך תקופה שתיקבע על ידי היועץ ותבוצע על חשבון הקבלן.

כלי עבודה ובית מלאכה
הקבלן יהיה מצויד בכל החלקים, האביזרים, החומרים, המתקנים והמכשירים הנדרשים לטיפול כולל אמצעי פירוק, הרמה, העברה, הובלה, הרכבה וכיוון.
הקבלן יהיה בעל מלאכה מתאים לביצוע עבודות תיקון ציוד ושיפוצים המתאימים לציוד המותקן.
עובדים 
הקבלן יעסיק לצורך ביצוע הטיפולים בבעלי מקצוע מיומנים ובעלי ניסיון במספר הדרוש ובאופן שתובטח האחזקה ברמה גבוהה.

תיקוני תקלות
תיקוני תקלות יבוצעו על ידי הקבלן תוך 12 שעות מרגע קבלת ההודעה במשרדי הקבלן.
ההודעה תיעשה על ידי נציג המזמין. אם לא עמד הקבלן בתנאי זה, יופעל קנס נגדו וגם יהיה רשאי המזמין לבצע את העבודה ע"י אחרים. תשלום לאחרים יקוזז מהסכומים המגיעים לקבלן השערים. ביצוע התיקונים ע"י אחרים אינו מסיר אחריות על המתקן מהקבלן שביצע אותו.

מוקד קבלת הודעות
הקבלן מתחייב לקיים (ללא תשלום נוסף) מוקד מאויש לקבלת הודעות על תקלות בכל שעות היום והלילה ובמשך כל ימות השנה, כולל ימי שישי, שבתות, חגים ומועדים ולמסור רשימת מספרי טלפונים בהם ניתן להשיג עובד תורן. הקבלן יציין את עדיפות הפנייה לעובדים לצורך תיקוני תקלות. העובד התורן יהיה מיומן ובעל מקצוע ברמה גבוהה המסוגל להתגבר בכוחות עצמו על כל תקלה בשערים ופשפשים ולהחזירם לשימוש. העובד התורן של הקבלן יהיה מצוייד במכשיר "פלאפון" כך שניתן יהיה לאתרו במהירות.

      17 . עבודות שלא תימדדנה
א.	בנוסף לאמור בכל מקום אחר בחוזה, העבודות המפורטות להלן או דוגמתן לא
תימדדנה, לא ישולם בעדן תשלום נוסף כלשהו ורואים אותן ככלולות בשכר החוזה ובתחשיב התקורה של הקבלן למרות שאינן מפורטות:
-	תיאום עבודות הקבלן עם כל הרשויות ובכלל זה גורמי שב"ס, משרדי
הממשלה לרבות המשרד לבטחון פנים, הרשות המקומית לרבות מהנדס העיר, מכבי אש, מכון התקנים וכו'.
-	קיום כל הדרישות וההוראות של הרשויות המוסמכות.
-	תיאור עבודות הקבלן עם עבודתם של כל אחד מהקבלנים האחרים 
העובדים באתר הבניה והמועסקים ישירות על ידי המזמין ביצוע העבודה.
-	הטיית מערכות זמניות, סלילת גישה חלופית, ע"מ לאפשר המשך שימוש
תקין במבנים הסמוכים.
-	סידורי ניקוז ארעי, לרבות לשאיבת מים בשעת הצפה, במידה ויהיה צורך
בכך.
-	אמצעי זהירות למניעת פגיעות הפרעות ותקלות לפעילות הקיימת באתר
הבנייה וסביב לו, לרבות ההפרעות, הפגיעות והתקלות העלולות להיגרם על ידי קבלנים אחרים העובדים באתר  והמועסקים ישירות על ידי המזמין בביצוע העבודה.
-	התקנת גדרות או חסימות או מעקות וכן כל אמצעי אחר הנדרש  
לבטיחות או למניעת הפרעה לסביבה.
-	הוצאות שמירת עבודות, וציוד הקבלן באתר הבניה, שמירה על שלמות
                                         גידור ותאורה.
                          -             עבודות לילה.

-	התקנת שלט מתכננים מואר בגודל 20 מ"ר לפי פירוט שיימסר ע"י 
המפקח.
-	הקמה, אחזקה וניקיון מבני עזר, סידורי נוחיות לעובדים, מחסנים,
ומשרדי הקבלן והמפקח לרבות הריהוט, המתקנים והציוד בהם ואחזקתם השוטפת.
-	מדידה, סימון, פירוק וחידוש סימון באם יידרש.
-	הוצאות התקנה, הפעלה, אחזקה וצריכת מים, חשמל וטלפון באתר 
הבניה ובמבנה עצמו, לרבות התקנת מונים.
-	ניהול האתר לרבות מהנדסים, מנהל עבודה, מודד, חישובי כמויות לרבות הכנת חשבונות, כמויות תכניות יצור ואישורם כנדרש.
-	הוצאות הכנת לוח הזמנים המפורט, הרצתו במחשב, עדכונו וקבלת 
נתונים ודיווחים כנדרש.
-	סילוק חומרים וחלקי מבנה שנפסלו על ידי המפקח ואספקת חומרים אחרים במקומם.
-	ניקוי שוטף של המבנה וסביבתו וניקוי לקראת המסירה.
-	קביעת אביזרים במבנה, הכנת חורים, קדחים, מתלים, ווים, שרוולים פיגומים בין אם עבור הקבלן עצמו ובין אם עבור קבלני המשנה, על מנת להימנע משבירות מיותרות בעת בצוע עבודות גמר.
-	סיוע והשלמה לעבודות המתבצעות ע"י קבלני המשנה שלו ואשר אינן מפורטות בסעיף ספציפי בכתב הכמויות (כגון עבודות עזר לקבלן המשנה למעליות , לרבות פיגום, יציקת משקולת, סיוד וכו'). הדבר מחייב את הקבלן לקרא בעיון את כל כתבי הכמויות של כל הפרקים ולוודא עם קבלני המשנה המופעלים על ידו  איזה סיוע יידרש ממנו בבוא העת על מנת למסור למזמין מתקן מושלם ומתפקד.
-	כל החומרים (ובכלל זה המוצרים לסוגיהם וחומרי העזר הנכללים 
בעבודה ו/או המשמשים לביצועה) הפחת שלהם,  והמסים החלים  עליהם.
-	כל העבודה וכוח האדם המקצועי והאחר הדרושים לביצוע העבודה
בהתאם לתנאי החוזה, לרבות כל העבודות המתוארת בתכניות, בפרקים
המתאימים במפרטים הטכניים ו/או בכל מסמך אחר ממסמכי המכרז.
-	שימוש בציוד מכני, כלי עבודה , מכשירים, מכונות, פיגומים וכל ציוד
אחר שנדרש באתר, לרבות אחזקתם באתר, פירוקם וסילוקם בתום העבודה.
-	הובלת כל החומרים, כלי העבודה וכו' אל יעדם הסופי באתר, ובכלל
זה העמסתם ופריקתם, אחסנתם ושמירה עליהם באתר וכן הובלת העובדים לאתר וממנו.
-	הוצאות הגנה וביטוח של החומרים, העבודות, המבנים, העובדים
בטוח צד שלישי וכד', וכן הוצאות ההגנה מפני השפעות מזג אויר ונזקים אחרים מכל סוג, הן על עבודות שבבצוע, הן על עבודות שכבר הושלמו אך טרם נמסרו והן על עבודות שביצע צד ג' כל שהוא.
-	הוצאות בגין ביצוע דוגמאות, ניסיונות, בדיקות מוקדמות לקביעת מקורות אספקה וביקורת במכונים ומעבדות.
-	כל ההוצאות הקשורות בהשלמת העבודה ואכלוס המבנה ע"י שב"ס.
-	הפעלות ניסיונות וויסות המערכות אלקטרומכניות, בדיקות נתוני 
ציוד, הרצות וכד', הוצאות הקבלן בגין אימון ותרגול צוות של המזמין.
-	הוצאות תיקונים, החלפות, שיפוצים וכד', תוך כדי הבניה ו/או תקופת 
האחריות והבדק.
-	הכנת תכניות עדות וספרי מתקן (הכוללים תעודות אחריות,  הוראות
הפעלה, הוראות אחזקה, סכמות של לוחות וכד').
-	אחריות לפעולה תקינה של המבנים והמערכות הכלולות
           בהסכם זה לתקופה אחריות ובדק כמצויין בהסכם.
              -            רווח הקבלן.

ב.	מובהר בזאת שהרשימה דלעיל מובאת לצורך הדגמות בלבד ואין היא מתיימרת לכלול את כל ההוצאות הכרוכות בביצוע העבודה והתקורה על מחירי היחידה. על הקבלן לקחת בחשבון בנוסף לנ"ל את כל הוצאותיו הכרוכות במילוי התנאים המפורטים בכל מסמכי החוזה, בים אם הם מצורפים לו ובין אם לאו. מחירי היחידה המפורטים בכתב הכמויות יחשבו ככוללים בתוכם את כל ההוצאות הנובעות  מדרישות החוזה על כל מסמכיו ולא ישולם לקבלן סכום נוסף עבור מילוי התנאים השונים המוזכרים במסמכים השונים של החוזה.

________________
חתימת         הקבלן

מסמך ב' 2 -  תנאים בטחוניים כלליים 

מסמך ב - 2 

תנאים בטחוניים כלליים

0.1	תנאי ביצוע העבודה
	א.	הקבלן מתחייב לבצע את העבודה עפ"י תנאי החוזה המצ"ב (להלן החוזה).
	ב.	כל העבודות תבוצענה בהתאם לתנאים המופעים  במפרט הטכני הכללי הבין 		משרדי,	ראשי פרקים, מפרטים טכניים מיוחדים, תקנים ישראליים, תקנים 			מקצועיים ותנאים כלליים.
0.2	קבלני משנה
	א.	במידה ויחליט הקבלן על העסקת קבלני משנה לצורך ביצוע עבודות הקשורות 		בפרוייקט הנ"ל באתר ו/או במעבדותיו ובמעבדות קבלן המשנה, מחובתו לפרט 		בהצעתו את הפרוט הבא:		
		שם הקבלן/ חברה/ גוף.
		הסבר מפורט על הנושאים, עבודות, תפקידים בהם יטפל קבלן המשנה בפרוייקט 		הנ"ל.
		מקצועות ותחום התמחות של צוות עובדי קבלן המשנה בפרוייקט הנ"ל.
	ב.	לא תאושר העסקת קבלן משנה שלא הוזכר בהצעת הקבלן.
	ג.	המזמין ראשי לפסול קבלן משנה וזאת ללא צורך במתן הסברים לקבלן.
0.3	תנאים בטחונים
	להלן הדרישות בנושא העסקת עובדים בבצוע העבודות השונות לפי מכרז/ חוזה זה ו/או 	לפי מכרזים נפרדים של קבלנים אחרים.	
א.	כללי
	1.	על הקבלן להתחשב בהצעתו בעובדות כי תהליך קבלת אישורים לכניסת עובדים 		לאתר, ללא יוצא מהכלל, מחייב זמן המתנה של כ - 15 יום ממועד הגשת 			הרשימות.
	2.	עם קבלת הצו להתחלת העבודה יעביר הקבלן למפקח על גבי טופס סטנדרטי של 		שב"ס את כל הפרטים האישיים הנדרשים של כל העובדים לרבות מנהלי העבודה 		הצוות, הטכני ומנהל הפרוייקט אשר יטפל בפרוייקט באופן קבוע ואשר עשוי 		להיכנס לתוך תחומי בית הסוהר במהלך ביצוע העבודות.	
	3.	הקבלן מתחייב להחזיר לשב"ס את רשיון הכניסה של כל עובד שבשמו ניתן 			הרשיון מיד עם סיום עבודתו של אותו עובד בביצוע המערכת וכן בכל עת שידרוש 		המזמין החזרתו. 
4.	הקבלן מתחייב בזאת לבצע את כל הוראות המפקח / אנשי היחידה בשטח כפי שיפורסמו מיד פעם במהלך בצוע העבודה, בכל הקשור לתנאי הביטחון.
5.	אי עמידה של מי מעובדי הקבלן בבדיקה הביטחונית לא יפגע בביצוע העבודה                 על ידי הקבלן.  

ב.	מתן  רשיונות וסילוק עובדים
	1.	מבלי לפגוע בזכותו של קב"ט / שב"ס לפסול או להתיר מתן רשיונות לפי שקוליו 		הבלעדיים, מסכים הקבלן מראש כי חובת קבלת הרשיונות על פי הדרישות 			וההנחיות שיפורטו בהמשך, תחול על כל הפועלים והעובדים של הקבלן ושל 			קבלני המשנה שיפעלו באמצעותו באתר ובמבנה אקראיים וכו', וכן העובדים 		אשר יועסקו על ידי הקבלנים במתן טפול ושרות בתקופת שנת האחריות.  
		אי לכך, על הקבלן להגיש לכשיידרש, רשימות עובדים שיכללו רזרבות עובדים 
		( לתחלופה, מילואים, הרחקת עובדים וכו' ).

	2.	שב"ס רשאי לדרוש סילוקו של כל עובד המועסק ע"י הקבלן או על ידי קבלן 			המשנה שלו, ללא מתן כל נימוק ולפי שיקול דעתו המוחלט, והקבלן מתחייב 			לסלק אדם כזה מיד עם קבלת הדרישות מאת שב"ס וללא כל ערעור. 
3	 לא תותר העסקת עובדים שאינם בעלי אזרחות ישראלית או שהינם בעלי 
        אזרחות זרה ובידם אישור העסקה ושהייה בארץ ממשרד הפנים ולמעט עובדי
        שטחים,  באתר העבודה הן בתקופת ההתקנה והן בתקופת השרות לאחר שנת 	
        האחריות.	
4	למניעת ספק, מודגש כי לא תותר שהות או לינה של עובדים ומבקרים באתר 
       בשעות הלילה.

5	במידה ומתנהלת באתר עבודה במשמרת לילה יש לתאם זאת עם קב"ט היחידה 	
       ומפקח העבודה, ולערוך  רישום ביומן העבודה. 

6	למניעת ספק מודגש בזאת שעל הקבלן וכל מי שנמצא בשרותו לצורך ביצוע 	
       הסכם זה חל איסור יצירת קשר מכל סוג שהוא עם האסירים ללא יוצא מהכלל, 	
       על כל ניסיון יצירת קשר מצד האסירים מחוייב הקבלן לדווח לקב"ט המתקן / 	
       חדר הבקרה.

7	מודגש בזאת שמתן רשיון כניסה הינו אישי ומחייב תדרוך בטחוני / הנחיות 	
       התנהגות במתקן זה, התדרוך יבוצע בקבוצה ולא לבודדים ע"י קב"ט המתקן ו/ 	
       או מי שהוסמך על ידו. 

8	למניעת ספק מודגש בזאת שאין להכניס או להעביר בדרך כל שהיא לתחום 	
       בית הסוהר או ממנו כל חפץ ( לרבות כספים, מזון, טבק מכתבים אל ומאת) 	
       שלא  הותרה הכנסתו לכלא מראש, הכנסת כלי נשק אסורה לחלוטין. 

9	למניעת ספק מודגש בזאת שאין לצלם ואין לשרטט מתקן ממתקני בית הסוהר, 	
       לרבות מערכות מכניות ואלקטרוניות אלא אם דרוש הדבר לצרכי ביצוע העבודה, 
              	וניתן לכך אישור מוקדם מהקב"ט / מתכנן.

10	 על הקבלן, פועליו או שלוחיו חל איסור מוחלט להשאיר ללא השגחה צמודה, כל 	
        ציוד מכל סוג שהוא לרבות כלי עבודה ( ידניים ו/או חשמליים)  חומרים וציוד 	
        עזר ( צינורות, סולמות, פיגומים, כבלים וכו').
              	באפשרות הקבלן לבצע קשירה בשרשרת ומנעול מאובטחים של פרטי ציוד מכל 		סוג שהוא במידת הצורך, אך ורק לאחר אישור בכתב ביומן מקב"ט המתקן / 		מפקח.

ג.	טיפול בכלי עבודה
	1.	למניעת ספק מודגש בזאת שהכנסת/ הוצאת כל כלי עבודה אל ומהמתקן תהיה 		אך ורק בנוכחות קב"ט המתקן ו/או בא כוחו, בליווי רישום / תיעוד מתאים.

	2.	כל כלי עבודה מכל סוג שהוא לרבות ציוד חשמלי, פנאומטי, סולמות וכד' יסומן 		כדלקמן:
		- 	צביעת זיהוי בצבע אדום.
		-	סיפרור בהתאם לסוג, הסיפרור יבוצענו באקדח חשמלי, פנאומטי ו/או 			בהתזת חול.
		כל כלי עבודה ירשם בטופס אפסניה בזמן הכנסה ו/או הוצאה מהמתקן, העתק 		יועבר לקב"ט מהמתקן. 

	3.	אחסנת כלי עבודה תבוצע במחסן כמפורט בסעיף איחסון 00.5.

	4.	הקבלן ימנה את אחד העובדים כאפסנאי שיבצע רישום של הנפקה / כלי עבודה 		אל ומאת המחסן, הרישום יתבצע בכל יום עבודה בתחילתו ובסיומו.	
	
	5.	העלמות כל כלי עבודה מכל סוג שהוא תדווח מידית לקב"ט המתקן - חדר 			בקרה,  לא תתאפשר יציאת הקבלן / עובדיו מהשטח עד להמצאת הכלי. 

	6.	הקבלן מתחייב לאפשר לקב"ט המתקן ו/או בא כוחו לבצע בדיקת התאמת 			רישום למצבת כלי עבודות במחסן.

ד.	שמירת סודיות / נוהלי בטחון
	1.	הקבלן מצהיר בזאת כי ידוע לו שכל ידיעה אשר בידו ו/או אשר הגיעה לידו ו/או 		לעובדיו תוך כדי ביצוע התחייבויותיו לפי ההסכמה ו/או בקשר עמו, הינה סודית 		והקבלן מתחייב  לשמור על כל ידיעה כאמור בסוד ולהביא סעיף זה לידיעת 			עובדיו.

2.	הקבלן מתחייב לשמור על סודיות התכניות, השרטוטים הרשימות, המפרטים 	וכל יתר הניירות והמסמכים המתייחסים למבנה ו/או לבצוע המבנה, לרבות 		העתקים בין שהוכנו ע"י הקבלן ו/או מטעמו ו/או על חשבונו ובין שהוכנו ע"י 	שב"ס.

	3.	הקבלן יכלול בחוזה עם קבלני המשנה, עם עובדיו ועם כל מי שנמצא בשירותיו 		בקשר עם בצוע הסכם זה, הוראה המחייבת אותם לשמור בסוד כל ידיעה 			שהגיעה או שתגיע אליהם עקב ביצוע הסכם זה, ובעדר סעיף כזה בחוזה תוסף  		התחייבות בנדון, בנוסח 	שיוכן  ע"י שב"ס.

ה.	חובת שמירת הנחיות בטחון/ כללי התנהגות

	1.	אי קיום הנחיות בטחון / כללי התנהגות כפי שהוסברו לעיל, עלולה להוות עבירה 		פלילית לפי פקודות בתי הסוהר ( נוסח חדש) תשל"ב 1972.

ו.	חובת שמירה סודיות לפי החוק

	תשומת לב הקבלן מופנית לחוק העונשין תשל"ז - 1977, שזה לשונו:
	1.	היה אדם בעל חוזה של מדינה או של גוף מבוקר כמשמעותו בחוק מבקר המדינה 		לשנת תשי"ח - 1958 ( נוסח משולב) ובחוזה התחייבות לשמור בסוד ידיעות 			שיגיעו אליו עקב בצוע החוזה, והוא מסר ללא סמכות בדין, ידיעה כאמור לאדם 		שלא היה מוסמך לקבלה, דינו מאסר שנה אחת.

	2.	בסעיף זה "בעל חוזה" - לרבות מי שהועסק כעובד או כקבלן, לשם ביצוע חוזה.
		ההגדרות ל"ידיעה" ו"מסירה" הן:
		"ידיעה" לרבות ידיעה שאינה נכונה, וכל תאור, תכנית, סיסמה, סמל נוסח, חפץ
		                או חלק מהם המכילים ידיעה או העשויים לשמש מקור ידעה.

		"מסירה" לרבות מסירה ע"י סימון ואיתות וגם - מסירה, הקבלן מתחייב בזאת
		                  להחזיק ולשמור את כל התכניות, השיטוטים, המסמכים וכו' 				   המתייחסים למבנה ולמערוכת בארונות מתכת נעולים במוטות נעילה 			   מפלדה ומנעולים שאושרו לכך על ידי המנהל.

הצהרה לחוזה מס'____________

הצהרה לשמירת סודיות - סדרי בטחון (עבודות חוץ)

אני החתום מטה                   ת.ז מס'          
הגר בעיר            רח'/שכונה                        מס'            טלפון:          

מצהיר בזה:

1.	 ידוע לי כי העבודה מסווגת ואיני רשאי לגלות לאדם את עובדת מסירתה
	ללא אישור המנהל. האיסור חל גם לגבי העובדים שאעסיקם בקשר לעבודה, פרט 
	ובמידה שהדבר הכרחי לצורך ביצוע העבודה, כ"כ ידוע לי שאסור לי לדווח לחברי
	ההנהלה או לשותפים בארץ או בחוץ לארץ דבר העבודה, אלא לאחר קבלת רשות 
	מראש מהמנהל.

2.	הנני מתחייב לשמור בסוד כל ידיעה שתגיע אלי עקב ביצוע העבודה ולא אמסור כל
	ידיעה כאמור לאדם שאינו מוסמך לקבלה.

3.	הנני מתחייב לשמור על סודיות התכניות, הרשימות, המפרטים וכל יתר הניירות
	והמסמכים המתייחסים לעבודה או לביצוע המבנה, לרבות העתקים בין שהוכנו
	על ידי או מטעמי או על חשבוני ובין שהוכנו ע"י המנהל או מטעמו או על חשבונו.

4.	אני יודע כי התכניות, השרטוטים ויתר המסמכים, כאמור בסעיף הקודם, מופקדים 
	בידי לצרכי העבודה בלבד, ורק למשך תקופת העבודה. הריני מתחייב להחזירם בשלמותם 	למנהל 	עם תום ביצוע העבודה ובמקרה של ביטולה - מיד עם ביטולה.
	לא אעשה ולא אניח לאחרים לעשות כל העתקים מהמסמכים שאקבל לצורך ביצוע
	העבודה.

5.	 הריני מתחייב לא להוציא מחוץ לתחומי משרדי כל מסמכים וחומר אחר שקיבלתי
	או שאקבל, לשמור אותם בתוך ארון סגור המאושר ע"י המנהל ולהחזיק את המפתחות
	ממנו רק ברשותי או ברשות אנשים נוספים - באישור המנהל, הנני אחראי לכך שבגמר כל 	יום עבודה ירוכזו כל המסמכים בארון כנ"ל וכי אוודא ששום מסמך לא ישאר בלתי 
	נעול.

6.	הריני מתחייב לדווח למנהל מיד על כל מקרה של אבדן מסמך.

7.	חומר בלוי, קרוע וכיו"ב יוחזר למנהל בדרך  שיוסכם עליה מראש.

8.	הריני מתחייב, לפי דרישת המנהל, להביא לידיעתו כל פרט הנוגע לעובדי  משרדי 
	המועסקים בקשר לעבודה, כ"כ  להעסיק בקשר לעבודה רק עובדים, אשר יאושרו
	ע"י המנהל ולהפסיק את עבודתם לפי דרישתו.

9.	אכלול בחוזה עם עובדי ועם כל מי שנמצא בשירותי בקשר עם ביצוע החוזה הוראה
	המחייבת אותם לשמור בסוד כל ידיעה שהגיעה או תגיע אליהם עקב ביצוע החוזה
	ובהעדר חוזה בכתב אחתים כל אחד מהם על כתב התחייבות בנדון בנוסח שיוכן
	על ידי המנהל.

10.	הריני מתחייב לא למסור ו/או להעביר אתה חוזה כולו או מקצתו, או ביצוע החוזה
	כולו או מקצתו, לזולתי , אלא אם כן אקבל על כך הסכמה מוקדמת בכתב מאת המנהל.

11.	הריני מתחייב לא להעביר באמצעות הדואר כל שרטוטים, תכניות, תרשימים או 
	חשבונות, אלא אם יהיו אמצעי ההעברה בתיאום עם המנהל ובאישורו, כן מתחייב
	אני לא לשוחח שיחות טלפוניות בצורה שתגלה את מהות העבודה המבוצעת על ידי.

12.	סידורי בטחון נוספים אשר ייקבעו ביני לבין המנהל יירשמו ויובאו כנספח  להצהרה זו.

13.	מבלי לגרוע מההוראות הקודמות של הצהרה זו, הנני מתחייב למלא אחר כל הוראות
	הביטחון והסדורים הביטחוניים שאדרש לעשותם על ידי נציג המנהל בקשר לביצוע
	העבודות בשבילו או מטעמו.

14.	במקרה של סתירה בין הוראות החוזה על כל תוספותיו, הוראות הצהרה זו עדיפות.

15.	הצהרה זו צורפת לחוזה ומהווה חלק בלתי נפרד ממנו.

16.	הריני מאשר , כי קראתי  את ההצהרה דלעיל והסעיפים 118 , 119 מחוק העונשין
	תשל"ז - 1977 המובאים להלן, וידוע לי כי אם אעבור על אחת מהוראות החוק
	וההצהרה דלעיל, הנני צפוי לעונש מאסר.

ולראייה באתי על החתום

יום           לחודש             שנת               חתימת הקבלן